סידור כהן

סידור כהן (נולד ב-6 ביוני 1948) הוא אמן ישראלי, מוסמך האקדמיה לעיצוב בצלאל. ביצירותיו הוא עושה שימוש בזכוכית, אבן, עץ, ברזל ובחומרים נוספים.
250px|ממוזער|אנדרטת יחידה 88 דב לבן
250px|ממוזער|אנדרטת אסון המסוקים

 ביוגרפיה 
נולד בבוקרשט שברומניה. עלה לישראל בשנת 1965 עם אחותו והוריו. עם קליטתם בלוד נשלח כהן לאולפן בקיבוץ אשדות יעקב, שם למד עברית. השלים את לימודיו בבית הספר התיכון לוד-רמלה בשנת 1968. התגייס לחיל השריון, והשתחרר לאחר שלוש שנים בדרגת סגן. לאחר שחרורו התקבל ללימודי הנדסת מכונות בטכניון.

במסגרת שירות המילואים התנדב ליחידה 88 דב לבן, יחידת פשיטה וסיור, שפעלה על גבי רכבי שריון אמפיביים שנלקחו שלל במלחמת ששת הימים. עם פרוץ מלחמת יום הכיפורים נלחם בסיני והשתתף, בין היתר בקרבות בחווה הסינית ובקרב סרפאום.

לאחר המלחמה השלים את לימודיו בטכניון, וב-1975 התגייס לשירות קבע בחיל האוויר, ביחידת חימוש אווירי. השתחרר בשנת 1988 בדרגת סא"ל. תוך כדי שירות קבע למד לתואר שני למנהל עסקים בטכניון. עם שחרורו הקים חברת תוכנה ופיתח תוכנה של ניהול מידע טכני.

בשנת 2000 התקבל לאקדמיה לעיצוב בצלאל, במסלול לתואר שני במחלקה לקרמיקה וזכוכית. לאחר סיום הלימודים בבצלאל בשנת 2003 פתח סטודיו לפיסול בתל אביב.

ביצירותיו משולבים חומרים שונים כגון: זכוכית, אבן, עץ, ברזל ומתכות שונות.
במהלך השנים יצר יצירות שמקור ההשראה שלהן הוא עולם התנ"ך, כמו עקדת יצחק, עגל הזהב, קריעת ים סוף, ועוד.
כמו כן יצר יצירות שהן הוקרה ליצירות של אמנים אחרים, כמו ברנקושי, רודן, פיקאסו, דאלי, דנציגר, פיצ'חדזה וקדישמן.
כהן יצר גם עבודות המושפעות מאירועים אקטואליים, כמו השואה, רצח רבין, אסון התאומים, אסון המסוקים, התנתקות גוש קטיף, מלחמת לבנון השנייה, גלעד שליט, מלחמת יום הכיפורים, הקורונה ומלחמת שבעה באוקטובר.
בנוסף הושפע כהן מהחוויות שעבר כלוחם במלחמות ישראל.

בשנת 2018 עבר כהן מתל אביב לירושלים והקים גלריה ליד הסטודיו שלו. נשוי לעורכת הדין פנינה ביטרמן-כהן ולהם שלושה ילדים.

 תערוכות יחיד 
 2010 – גלריה הוראס ריכטר, "בדרכי שלי – פיסול שכלתני עם צבעים של רגש", אוצר: דורון פולק.
 2011 – גלריה הוראס ריכטר, "בראש של ג'ון מלקוביץ", אוצרת: כנרת אביבי בלוך.
 2013 – גלריית על האגם ברעננה, התערוכה "תמו ימי התום", ובה כ-35 יצירות הקשורות למלחמת יום הכיפורים. אוצרת: אורית לוטרינגר.
 2014 – גלריית על האגם ברעננה, "לא הכול שקוף", אוצרת: אורית לוטרינגר.
 2016 – גלריית על האגם ברעננה, "הדרך שלא נבחרה", אוצרת: אורית לוטרינגר.
 2019- גלריית על האגם ברעננה, "Reflections", אוצרת: אורית לוטרינגר.
 2021 – גלריית על האגם ברעננה, "תופעות לוואי", אוצרת: אורית לוטרינגר.
 2023 – גלריה באוניברסיטת בר-אילן, "ארץ בורחת מבשורה".
 2024 – גלריית על האגם ברעננה, "מציאות רבודה", אוצרת: אורית לוטרינגר.
 2024 – גלריית על האגם ברעננה, תערוכת "הצעקה" ובה כ-25 יצירות הקשורות לחטופים ולמלחמת שבעה באוקטובר, אוצרת: אורית לוטרינגר.

תערוכות קבוצתיות נבחרות 
 2008 – גלריה יניב לזכוכית, "סטודיו זכוכית".
 2012 – מוזיאון ארץ ישראל, "זכוכית ישראלית", אוצרת: אנריאטה אליעזר ברונר.
 2013 – מוזיאון לאמנות ישראלית רמת גן, אוצר: מאיר אהרונסון.
 2014 – מוזיאון עוקשי לאמנות בעכו, "בצעדי מחול", אוצרת: רחל זמר.
 2014 – התחנה ירושלים, ביאנלה לזכוכית.
 2015 – מוזיאון ארץ ישראל, "זכוכית ישראלית", אוצרת: אנריאטה אליעזר ברונר.
 2015 – מוזיאון החאן אשקלון, "צליל וצבע", אוצרת: חנה רביב.
 2023 – בית יד לבנים נתניה, "1973 – יומן משא", אוצרת: אורלי עזרן.

 יצירות קבע במרחב הציבורי 
בשנת 2005 עיצב והקים, ביחד עם הפסל גרשון היימן, את האנדרטה ליחידת דב לבן בפארק עוצבות השריון שביד לשריון בלטרון. בשנת 2008 עיצב והקים את האנדרטה באתר ההנצחה לחללי אסון המסוקים ליד שאר ישוב, ביחד עם הפסלים גרשון היימן ורמי פלדשטיין. כמו כן יצר כמה פסלים סביבתיים בבסיסי צה"ל.

 גלריה 

 קישורים חיצוניים 


 תערוכת יחיד של סידור כהן - גלריה הוראס ריכטר, "מאחורי הקלעים", הערוץ הראשון, 16 במרץ 2010

 הערות שוליים 

קטגוריה:אמנים ישראלים
קטגוריה:אמני מיצב ישראלים
קטגוריה:פסלים ישראלים
קטגוריה:ישראלים ילידי רומניה
קטגוריה:ישראלים שנולדו ב-1948